
ΑΠΟΦΑΣΕΙ Σ 

Αριθ. 2/49553/0022 (1) 

Πρακτική άσκηση σπουδαστών Τ.Ε.Ι., στους Δήμους 

Ομηρούπολης Χίου, Φλώρινας, Αγίων Αναργύρων και 

στη Νομαρχιακή Αυτοδιοίκηση Ν. Αργολίδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ, 
ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1, εδ. δ' του Ν. 
1351/83 (ΦΕΚ 56/Α') «Εισαγωγή σπουδαστών στην Τριτο¬ 
βάθμια Εκπαίδευση και άλλες διατάξεις». 

2. Τις διατάξειςτου άρθρου 29Ατου Ν. 1558/1985, όπως 
αυτό προσετέθη με το άρθρο 27 του Ν. 2081/92 (ΦΕΚ 
154/Α'). 

3. Τις διατάξεις της παρ. 1 του άρθρου 11 του Ν. 2327/95 
(ΦΕΚ 156/Α). 

4. Τις διατάξεις του εδαφίου α' της παρ. 3 του άρθρου 
22 του Ν. 2362/95 (ΦΕΚ247/Α). 

5. Το γεγονός ότι από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή πίστωσης στον οικείο προϋπο¬ 
λογισμό για την κάλυψή της. 

6. Την αριθμ. ΣΤ5/33/96 απόφαση του Πρωθυπουργού 
και Υπουργού Εθνικής Παιδείας και Θρησκευμάτων «Ορι¬ 
σμός αρμοδιοτήτων Υφυπουργού του Υπουργείου Εθνι¬ 
κής Παιδείας και Θρησκευμάτων (ΦΕΚ937/Β/96)». 

7. Την αριθ. 1107147/1239/0006 Α/4.10.96 κοινή απόφα- 

ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» ΦΕΚ (922/Β/96). 

8. Την αριθ. 8211/8.3.99 (ΦΕΚ 198/Β/8.3.99) απόφαση 
του Πρωθυπουργού και της Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων του Υπουργού Εσωτερικών, Δημόσιας Διοίκησης 
και Αποκέντρωσης, στον Υφυπουργό Λεωνίδα Τζανή και 
Γεώργιο Φλωρίδη». 

9. Τις διατάξεις του άρθρου 40 του Ν. 849/78 όπως συ¬ 
μπληρώθηκε με το άρθρο 8 του Ν. 2129/93, αποφασίζου¬ 
με: 

1. Καθορίζουμε τον αριθμό θέσεως πρακτικής άσκησης 
σπουδαστών ΤΕΙ στις παρακάτω υπηρεσίες ως εξής: 

• Πέντε (5) θέσεις πρακτικής άσκησης σπουδαστών ΤΕΙ 
διαφόρων ειδικοτήτων στο Δήμο Αγίων Αναργύρων 

• Μία (1) θέση πρακτικής άσκησης σπουδαστή, τμήμα¬ 
τος Διοίκησης Μονάδων Τοπικής Αυτοδιοίκησης του ΤΕΙ 
Καλαμάτας στο Δήμο Φλώρινας 

• Μία (1) θέση πρακπκής άσκησης σπουδαστή τμήμα¬ 
τος Διοίκησης Μονάδων Τοπικής Αυτοδιοίκησης του ΤΕΙ 
Καλαμάτας στο Δήμο Ομηρούπολης Χίου. 

• Μία (1) θέση πρακτικής άσκησης σπουδαστή ΤΕΙ, τμή¬ 
ματος Διοίκησης Μονάδων Υγείας Πρόνοιας του ΤΕΙ Κα¬ 
λαμάτας, στη Νομαρχιακή Αυτοδιοίκηση Αργολίδας. 

2. Η πρακτική άσκηση των σπουδαστών ΤΕΙ πραγματο¬ 
ποιείται για ένα εξάμηνο αρχίζοντας από 1.4.1999. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών ΤΕΙ βαρύνουν τους προϋπολο¬ 
γισμούς των παραπάνω υπηρεσιών. 

4. Από τις διατάξεις της απόφασης αυτής προκαλείται 
δαπάνη σε βάρος των προϋπολογισμών των παραπάνω 
υπηρεσιών, για το 1999 καθώς και για τα επόμενα πέντε 
(5) οικονομικά έτη ως εξής: 

• Δήμος Αγίων Αναργύρων, ύψους 3.780.000 δρχ. (5 
θέσεις X 63.000 X 12 μήνες). 

• Δήμος Φλώρινας, ύψους 756.000 δρχ. (1 θέση X 
63.000 X 12 μήνες). 

• Δήμος Ομηρούπολης Χίου, ύψους 756.000 δρχ. (1 θέ¬ 
ση X 63.000 X 12 μήνες). 

• Νομαρχιακή Αυτοδιοίκηση Αργολίδας, ύψους 
756.000 δρχ. (1 θέση X 63.000 X 12 μήνες). 

Στους προϋπολογισμούς του 1999 των παραπάνω υπη¬ 
ρεσιών έχουν εγγράφει πιστώσεις ως εξής: 

• Δήμος Αγίων Αναργύρων,4.000.000δρχ. στον ΚΑΕ 012.9.1. 

• Δήμος Φλώρινας, 1.000.000 δρχ. στον ΚΑΕ 05/112-1. 

• Δήμος Ομηρούπολης Χίου, 756.000 δρχ. στον ΚΑΕ 
05.113.9Γ. 

• Νομαρχιακή Αυτοδιοίκηση Αργολίδας, 800.000 δρχ. 
στους ΚΑΕ 0265 και 0351. 

Αντίστοιχη πίστωση θα εγγράφει στους προϋπολογι¬ 
σμούς των παραπάνω υπηρεσιών και κατά τα επόμενα πέ¬ 
ντε (5) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΓΓΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

I. ΑΝΟΟΠΟΥΛΟΣ 


Αριθ. Δ10/Φ68/ΟΙΚ. 12298 (2) 

Λειτουργία της επιτροπής καθορισμού 
λατομικών περιοχών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1428/84 «Εκμετάλλευση λατο¬ 
μείων αδρανών υλικών και άλλες διατάξεις» (ΦΕΚ 
43/Α/11.4.84). 

2. Τις διατάξεις του Ν. 2115/93 «Τροποποίηση, αντικα¬ 
τάσταση και συμπλήρωση ^διατάξεων του Ν. 1428/84» 
(ΦΕΚ 15/Α/15.2.93). 

3. Τις διατάξεις του Ν. 2702/99 (ΦΕΚ 70/Α/7.4.99) «Διά¬ 
φορες ρυθμίσεις θεμάτων αρμοδιότητας Υπουργείου 
Ανάπτυξης και άλλες διατάξεις». 

4. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

5. Τις διατάξεις του Π.Δ. 437/85 «Καθορισμός και ανα¬ 
κατανομή των αρμοδιοτήτων των Υπουργείων». 

6. Το Π.Δ. 381/89 «Οργανισμός του Υπουργείου Βιομη¬ 
χανίας, Ενέργειας και Τεχνολογίας». 

7. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης», αποφασίζουμε: 

Καθορίζουμε τον τρόπο λειτουργίας της γνωμοδοτικής 
επιτροπής καθορισμού λατομικών περιοχών η οποία συ¬ 
νέρχεται υποχρεωτικά μετά την ισχύ του Ν. 2702/99 
(7.4.99), ως εξής: 

1. Η επιτροπή συνεδριάζει, ύστερα από πρόσκληση του 
Νομάρχη, υπό την προεδρία του εκπροσώπου του Υπουρ¬ 
γείου Ανάπτυξης, εφόσον εξασφαλισθεί απαρτία (πα¬ 
ρουσία πέντε από τα οκτώ μέλη της). 

2. Η επιτροπή εντοπίζει κατ’ αρχήν, με βάση κυρίως 
τους γεωλογικούς χάρτες, την ύπαρξη καταλλήλων πε¬ 
τρωμάτων οι θέσεις των οποίων σημειώνονται σε τοπο- 
γραφικά σχεδιαγράμματα υπό κλίμακα 1:50.000, ώστε να 
διευκολύνεται η ορθή επιλογή λατομικών περιοχών και να 
γίνεται ορθολογικότερη κατανομή τους σε σχέση με τα 
κέντρα καταναλώσεως. 

Μετά την κατ’ αρχήν επιλογή των χώρων, που αποτε¬ 
λούν αντικείμενο μελέτης της επιτροπής επιβάλλεται με¬ 
τάβαση των μελών της στους κατ’ αρχήν επιλεγέντες χώ¬ 
ρους για τη διαπίστωση των προϋποθέσεων που πρέπει 
να πληρούνται προκειμένου να γίνουν οι τελικές επιλογές 
- προτάσεις (αυτοψία). 

Κατά την επιτόπια μετάβαση διενεργείται απαραιτήτως 
δειγματοληψία για την εξέταση της καταλληλότητας των 
πετρωμάτων. Η εξέταση αποτελεί βασική προϋπόθεση 
για την επιλογή της λατομικής περιοχής. Για τον λόγο αυ¬ 
τόν, ενδείκνυται η εξέταση της δυνατότητας εντάξεως πε¬ 
ριοχών, όπου έχουν ήδη αναπτυχθεί λατομικές δραστη¬ 
ριότητες στο παρελθόν ή εξακολουθούν να υπάρχουν σε 
λειτουργία λατομεία, προκειμένου να περιορισθούν νέες 
επεμβάσεις στο περιβάλλον. 

Η επιλογή δασικών εκτάσεων για τον καθορισμό τους 
ως λατομικών περιοχών θα πρέπει να γίνεται μόνον εφό¬ 
σον δαπιστωθεί ότι δεν υπάρχουν κατάλληλες μη δασικές 
εκτάσεις προς τον σκοπό αυτό και με στόχο την μέγιστη 
δυνατή προστασία του δασικού πλούτου. 

Ταλαμβανόμενα δείγματα, με ευθύνη των εκπροσώπων 
του Ισνητούτου Γεωλογικών και Μεταλλευτικών Ερευνών 
της Διεύθυνσης Τεχνικών Υπηρεσιών του Νομού, απο- 
στέλλονται στα αντίστοιχα εργαστήρια (Ινστιτούτο Γεωο- 

λογικών και Μεταλλευτικών Ερευνών και Κεντρικό Εργα¬ 
στήριο Δημοσίων Έργων) για τον έλεγχο της καταλληλό- 
τητός των. 

Εξυπακούεται ότι η επιτροπή ερευνά και πιθανές θέσεις 
που θα υποδεικνύονται από την κατά τόπους αρμοδία 
Υπηρεσία του Υπουργείου Ανάπτυξης, βάσει των στοιχεί¬ 
ων που διαθέτει. 

3. Η τελική επιλογή των λατομικών περιοχών γίνεται 
σύ μφωνα με τα αυστηρά κριτήρια που θεσπίζονται από το 
Ν. 2115/93 και συγκεκριμένα στην παρ. 4 του άρθρου 3 
και στην παρ. 1 του άρθρου 4. 

Πρόσθετα στοιχεία που λαμβάνονται υπόψη για την επι¬ 
λογή των λατομικών περιοχών είναι: 

α. Η υφιστάμενη κατάσταση τόσο των λατομικών περιο¬ 
χών όσο και των λατομείων που τροφοδοτούν την αγορά. 

β. Οι ανάγκες του Νομού σε αδρανή υλικά και οι δυνα¬ 
τότητες ικανοποιήσεώς των σε τοπικό επίπεδο, για μακρό 
χρονικό διάστημα χωρίς να δεσμεύονται μεγάλες εκτά¬ 
σεις έτσι ώστε μετά την ενεργοποίηση όλων των χώρων 
στο Νομό, να επιτυγχάνεται επάρκεια υλικών και ομαλή 
τροφοδοσία της αγοράς στα πλαίσια του υγιούς ανταγω¬ 
νισμού. 

γ. Η προστασία του περιβάλλοντος και της αισθητικής 
του χώρου έτσι ώστε η κάλυψη των αναγκών σε αδρανή 
υλικά και η λειτουργία των λατομικών επιχειρήσεων να 
επιτυγχάνεται με το μικρότερο δυνατό περιβαλλονπκό 
κόστος (στάθμιση αγαθών). 

δ. Η ορθολογική χωροταξική κατανομή των λατομικών 
περιοχών ως προς τα κέντρα καταναλώσεως, ώστε να 
ελαχιστοποιείται το κόστος μεταφοράς. 

ε. Η κυκλοφοριακός φόρτος, τον οποίο προκαλεί η δια¬ 
κίνηση λατομικών προϊόντων. 

στ. Τα έργα υποδομής που θα απαιτηθούν με το μικρό¬ 
τερο δυνατό κόστος. 

ζ. Η μορφολογία του εδάφους, με γνώμονα την εξα¬ 
σφάλιση της δυνατότητος ορθολογικής εκμεταλλεύσεως 
λατομείων. 

Διευκρινίζεται ότι καθορισμός λατομικών περιοχών εί¬ 
ναι δυνατόν να γίνει σε οποιαδήποτε κατάλληλη, για τον 
σκοπό αυτό έκταση, ανεξαρτήτως ιδιοκτήτου. 

4. Μετά την ολοκλήρωση της μελέτης των υπό εξέταση 
περιοχών και την λήψη της προβλεπόμενης γνώμης του 
Ελληνικού Οργανισμού Τουρισμού, η επιτροπή αποφασί¬ 
ζει (ενδεχομένως με πλειοψηφία των μελών της), γνωμο- 
δοτεί σχετικά και εισηγείται αρμοδίως στον Νομάρχη, με 
ειδικώς συντασσόμενη έκθεσή της για τον καθορισμό ή 
όχι λατομικών περιοχών στο Νομό. 

Η έκθεση που θα συνταχθεί πρέπει να περιλαμβάνει: 
α. Την υφιστάμενη κατάσταση των λατομικών περιοχών 
και των λατομείων που τροφοδοτούν την αγορά. 

β. Όλα τα στοιχεία που έλαβε υπόψη της η επιτροπή και 
ιδιαιτέρως τις αιτιολογημένες γνώμες των μελών της, τα 
οποία εκφράζουν αποκλειστικά τις γνώμες των Υπηρε¬ 
σιών που εκπροσωπούν και αναφέρονται μόνο στα θέμα¬ 
τα της αρμοδιότητός τους. 

γ. Τις περιοχές στις οποίες έγινε αυτοψία και οι οποίες 
εξετάσθηκαν από πλευράς καταλληλότητας. 

δ. Τις περιοχές που αποκλείσθηκαν και την αιτιολογία 
αποκλεισμού των. 

ε. Τις περιοχές που κρίθηκαν κατάλληλες και προτείνο- 
νται ως λατομικές. 

Οι περιοχές αυτές θα σημειωθούν σε τοπογραφικά σχε¬ 
διαγράμματα υπό κλίμακα 1:5.000, με όρια καθοριζόμενα 


με αζιμουθιακές συντεταγμένες εξαρτημένες από το 
Εθνικό Τριγωνομετρικό Δίκτυο με αναφορά σε Κέντρο 
φύλλου χάρτου υπό κλίμακα 1:100.000 προσδιοριζόμενο 
με Ι_ και Μ, ενώ θα αναφέρονται ακόμη: 1) το εμβαδόν, 2) 
τα κριτήρια επιλογής, 3) οι γνωμοδοτήσεις για την καταλ¬ 
ληλότητα του πετρώματος, 4) η εκτίμηση για τις επιπτώ¬ 
σεις στο περιβάλλον, 5) ο τρόπος προσπελάσεως, 6) το 
ιδιοκτησιακό καθεστώς, 7) ο κατ’ εκτίμηση αριθμός των 
λατομικών μονάδων που μπορούν να εγκατασταθούν και 
8) οποιοδήποτε άλλο σχετικό στοιχείο, παρατηρήσεις 
κ,λπ., προκειμένου να τεκμηριώνεται πλήρως η απόφαση 
του Νομάρχου, περί καθορισμού λατομικών περιοχών. 

5. Σε περίπτωση που δεν καταστεί δυνατό να προτα- 
θούν, από την επιτροπή, λατομικές περιοχές σε συγκε¬ 
κριμένη επαρχία ή νήσο, η έκθεση πρέπει να είναι πλήρως 
τεκμηριωμένη και να περιέχει όλα τα απαιτούμενα στοι¬ 
χεία, ώστε, βάσει αυτής, να δύναται ο αρμόδιος Νομάρ¬ 
χης να εκδίδει αιτιολογημένη απόφαση περί μη καθορι¬ 
σμού λατομικών περιοχών. 

6. Οι περιπτώσεις του β' εδαφίου της παρ. 2 του αρθ. 3 
του Ν. 2115/93 εξετάζονται κατά προτεραιότητα και συ- 
ντάσσεται ανάλογη έκθεση, σύμφωνα με τα αναφερόμε- 
να στην απόφαση αυτή. 

7. Για την εύρυθμη λειτουργία της η επιτροπή εξυπηρε¬ 
τείται από τις κατά τόπους Υπηρεσίες του Υπουργείου Ανά¬ 
πτυξης ενώ στο έργο της παρέχουν την συνδρομή τους οι 
συναρμόδιες Υπηρεσίες με παροχή στοιχείων, χαρτών 
κ.λπ., καθώς και Τοπογράφος Μηχανικός της Νομαρχίας. 
Αλληλογραφία που είναι ενδεχόμενο να διεξαχθεί υπογρά¬ 
φεται από τον εκπρόσωπο του Υπουργείου Ανάπτυξης με 
την ιδιότητά του ως Προέδρου της Επιτροπής. 

8.0 Νομάρχης υποχρεούται να ενημερώνει ανά εξάμη¬ 
νο το Υπουργείο Ανάπτυξης για την πρόοδο των εργασιών 
καθορισμού λατομικών περιοχών και την εγκατάσταση 
λατομείων εντός αυτών. 

9. Η εφαρμογή των ρυθμίσεων της παρούσης αποφά- 
σεως συνεπάγεται δαπάνες του Ελληνικού Δημοσίου, οι 
οποίες δεν είναι δυνατόν να εκτιμηθούν. 

10. Η απόφαση του Υπουργού Βιομηχανικής, Ενέργειας 
και Τεχνολογίας υπ’ αριθ. Δ10/Φ68/οικ. 16502/25.6.1993 
(ΦΕΚ 501 /Β'/7.7.1999) παύει ισχύουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσιεύ- 
σεώς της. 

Αθήνα, 28 Ιουλίου 1999 

Ο ΥΠΟΥΡΓΟΣ 

ΕΥΑΓΓ. ΒΕΝΙΖΕΛΟΣ 
-*- 

Αριθ. Φ21/3572 (3) 

Καθορισμός ωραρίου υπαλλήλων του ΙΚΑ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 1 του Ν. 
1157/1981. 

2. Τις διατάξεις των παρ. 1 και 2 του άρθρου 23 του Ν. 
1735/1987. 

3. Την ΔΙΑΔΠ/Γ2γ/13107/15.7.99 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης «μεταβίβαση αρμοδιότητας στον Υπουργό Ερ- 

γασίας και Κοινωνικών Ασφαλίσεων για έγκριση απασχό¬ 
λησης 136 υπαλλήλων διαφόρων κλάδων και ειδικοτήτων 
της Δ/νσης Πληροφορικής και Υποκ.των του ΙΚΑ, τα Σάβ¬ 
βατα και τις Κυριακές για το έτος 1999». 

4. Την οικ. 1749/4.11.98 (ΦΕΚ 1171/11.11.98 τ. θ') από¬ 
φαση μεταβίβασης αρμοδιοτήτων στον Υφυπουργό Φ. 
Ιωαννίδη. 

5. Το γεγονός ότι από τις διατάξεις της απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε το ωράριο εργασίας τα Σάββατα και τις 
Κυριακές από 7 π.μ. μέχρι 14.30 μ.μ. των παρακάτω υπαλ¬ 
λήλων διαφόρων κλάδων και ειδικοτήτων του ΙΚΑ που 
υπηρετούν στη Διεύθυνση Πληροφορικής και σε υποκα- 
ταστήματά του, για το έτος 1999: 


ΠΕ Διοικ/κού - Οικ/κού 

9 

ΠΕ Πληροφορικής 

5 

ΤΕ Πληροφορικής 

2 

ΤΕ Τεχνολογικών Εφαρμ. 

1 

ΔΕ Προσ/κού Η/Υ 

15 

ΔΕ Διοικ. - Λογ. 

62 

ΔΕ Προσ. Ασφαλείας 

17 

ΥΕ Επιμελητών 

25 

Σύνολο 

136 

Η απόφαση αυτή να δημοσιευθεί στην Εφημερίδα της 


Κυβερνήσεως. 


Αθήνα, 3 Αυγούστου 1999 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 



Μετατροπή θέσεων ειδικευομένων γιατρών 
στο ΠΓΝ ΚΑΤ. 


Αριθ. Αία/οικ. 8666 ( 5 ) 

Διασύνδεση Νοσοκομείων κατά Συγκρότημα 
στο Ν. Λάρισας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

1. Τις διατάξεις της παρ. 4, του άρθρου 5 του Ν. 
2194/94/ΦΕΚ 34Α794. 

2. Τις δαιτάξεις του άρθρου 7 του Ν. 1579/85/ΦΕΚ 
217Α785. 

3. Τις διατάξεις της παρ. 2 του άρθρου 1 του Ν. 
2469/97/ΦΕΚ 38Α797 και το γεγονός ότι από την εφαρμο¬ 
γή της απόφασης αυτής δεν προκαλείται επιπλέον οικο¬ 
νομική επιβάρυνση στον κρατικό προϋπολογισμό, απο¬ 
φασίζουμε: 

Τα Νοσοκομεία του Νομού Λάρισας: 

α. Περιφερειακό Πανεπιστημιακό Γενικό Νοσοκομείο 
Λάρισας. 

β. Περιφερειακό Γενικό Νοσοκομείο Λάρισας «ΚΟΥΤΛΙ- 
ΜΠΑΝΕΙΟ» 

διασυνδέονται μεταξύ τους σε ενιαίο Συγκρότημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Αυγούστου 1999 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 



Κύρωση Κανονισμού αριθ. 62 «Τροποποίηση του αριθμ. 
59/97 Κανονισμού «Εφοδιασμός Υπηρεσιών και προ¬ 
σωπικού του Λιμενικού Σώματος με οπλισμό». 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83). 

2. Τις διατάξεις του άρθρου 1 (παρ. 3) τουΝ. 123/75 
(ΦΕΚ 172/Α/75). 

3. Τις διατάξεις του Π. Δ/τος 129/92 (ΦΕΚ 65/Α/92). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

5. Τηναρ. 1107147/1239/0067/96 (ΦΕΚ 922/Β/96) Απόφα¬ 
ση ανάθεσης αρμοδιοτήτων στον Υφυπουργό Οικονομικών. 

6. Την με αρ. πρ. 10/17.6.99 Απόφαση Διοικητικού Συμ¬ 
βουλίου του ΠΓΝ ΚΑΤ. 

7. Την αριθμ. 8639/9.7.99 απόφαση του ΚΕΣΥ, αποφα¬ 
σίζουμε: 

Η μία (1) κενή θέση ειδικευομένου γιατρού ειδικότητας 
Αναισθησιολογίας και η μία (1) Χειρουργικής Θώρακος 
μετατρέπονται σε δύο (2) θέσεις ειδικευόμενων γιατρών 
ειδικότητας Αγγειοχειρουργικής στο Ίδιο Νοσοκομείο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Αυγούστου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 


Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τη διάταξη του άρθρου 16 παρ. 4 του Ν.Δ. 530/70 
«Περί Λιμενοφυλάκων» (Α' 100). 

β)Τοάρθρο 10 παρ. 2 και τις λοιπές συναφείς διατάξεις 
του Ν. 2168/93 «Περί όπλων κ.λπ.» (Α' 147). 

γ) Τον Κανονισμό αριθμ. 59/97 «Εφοδιασμός Υπηρε¬ 
σιών και προσωπικού του Λιμενικού Σώματος με οπλισμό» 
(Β'816). 

δ) Τον με ημερομηνία 29.7.99 αριθμ. 62 Κανονισμό 
«Τροποποίηση του αριθμ. 59/97 Κανονισμού «Εφοδια¬ 
σμός Υπηρεσιών και Προσωπικού του Λιμενικού Σώματος 
με οπλισμό». 

ε) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Κυρώνουμε τον με ημερομηνία 29.7.99 αριθμ. 62 Κανο¬ 
νισμό «Τροποποίηση του αριθμ. 59/97 Κανονισμού «Εφο¬ 
διασμός Υπηρεσιών και προσωπικού του Λιμενικού Σώμα¬ 
τος με οπλισμό», ο οποίος αποτελείται από ένα άρθρο και 
ισχύει από τη δημοσίευσή του στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Αυγούστου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

ΚΑΝΟΝΙΣΜΟΣ ΑΡΙΘΜ. 62 

Τροποποίηση του αριθμ. 59/97 Κανονισμού «Εφοδιασμός 
Υπηρεσιών και προσωπικού του Λιμενικού Σώματος με 
οπλισμό». 

Άρθρο Μόνο 

Οι παράγραφοι 1 και 2 του άρθρου 8 του αριθμ. 59/97 
Κανονισμού «Εφοδιασμός Υπηρεσιών και προσωπικού 
του Λιμενικού Σώματος με οπλισμό» αντικαθίστανται ως 
εξής: 

«1. Οι εν ενεργεία Αξιωματικοί, Ανθυπασπιστές, Υπα- 
ξιωματικοί Λ.Σ. και Λιμενοφύλακες προκειμένου να κατέ¬ 
χουν και να φέρουν νόμιμα ιδιωτικό περίστροφο ή πιστό¬ 
λι, οφείλουν προηγουμένως να έχουν εφοδιαστεί με ειδι¬ 
κή άδεια που χορηγείται από τον Α' Υπαρχηγό του 
Λιμενικού Σώματος και εφόσον αυτοί παρέχουν τα εχέγ¬ 
γυο ασφαλούς φύλαξης και χρήσης κατεχομένου όπλου, 
τούτου διαπιστουμένου αυτεπάγγελτα από την Διεύθυν¬ 
ση Προσωπικού Λ.Σ., με βάση τα στοιχεία του ατομικού 
υπηρεσιακού φακέλλου του ενδιαφερομένου». 

«2. Η χορηγούμενη σύμφωνα με τα παραπάνω άδεια 
(εφόσον εξακολουθούν να συντρέχουν οι όροι χορήγη¬ 
σής της) ισχύει μέχρι την ανάκλησή της, ανεξάρτητα από 
την Υπηρεσία στην οποία υπηρετεί ο κάτοχός της. Στην 
Διεύθυνση Προσωπικού Λ.Σ. τηρείται ιδιαίτερο βιβλίο 
αδειών κατοχής ιδιωτικών πιστολιών ή περιστρόφων από 
το δικαιούμενο προσωπικό του Λιμενικού Σώματος». 

Πειραιάς, 29 Ιουλίου 1999 
Ο Αρχηγός Λ.Σ. 

Αντιναύαρχος Λ.Σ. ΠΑΠΑΚΩΝΣΤΑΝΤΙΝΟΥ Θ. 
-♦- 

Αριθ. 12658 + 9822 (7) 

Τροποποίηση της συστατικής πράξης της Δημοτικής Επι¬ 
χείρησης Πολιτιστικής Τουριστικής Ανάπτυξης Ηρα¬ 
κλείου, Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 277 του Π.Δ. 410/95 
(Δ.Κ.Κ.). 

2. Τις διατάξεις του Π.Δ. 250/89 «περί μεταβίβασης αρ¬ 
μοδιοτήτων του Υπ. Εσωτερικών στους Νομάρχες» (ΦΕΚ 
118/10.5.98 τ.Α'). 

3. Την αριθ. 25027/9.4.84 απόφαση του Υπ. Εσωτερικών 
(ΦΕΚ 244/84). 

4. Την αρ. 55259/29.7.85 απόφαση του Υπ. Εσωτερικών 
για τη σύσταση Δημοτικής Επιχείρησης Τουρισμού και 
Αναψυχής Ηρακλείου (ΦΕΚ 540/85 τ.Β'). 

5. Τηναρ. 29619/30.11.89 απόφαση του Νομάρχη Ηρα¬ 
κλείου για την τροποποίηση της συστατικής πράξης της 
Δημοτικής Επιχείρησης, Τουρισμού και Αναψυχής Ηρα¬ 
κλείου (ΦΕΚ 895/89 τ.Β'). 

6. Την αρ. 4746/22.2.91 απόφαση του Νομάρχη Ηρα¬ 
κλείου για την τροποποίηση της συστατικής πράξης της 
Δημοτικής Επιχείρησης, Πολιτισπκής, Τουριστικής, Ανά¬ 
πτυξης Ηρακλείου (ΦΕΚ 160/91 τ.Β'). 

7. Την αρ. 35169/3.12.93 απόφασητου Νομάρχη Ηρα¬ 
κλείου για την τροποποίηση της συστατικής,πράξης της 
Δημοτικής Επιχείρησης Πολιτιστικής, ΤουριστικήςΑνά- 
πτυξης Ηρακλείου (ΦΕΚ912/20.12.93). 

8. Την αρ. 18241/30.9.98 απόφαση του Γ.Γ. Περιφέρει¬ 


ας Κρήτης για την τροποποίηση της συστατικής πράξης 
της Δημοτικής Επιχείρησης Πολιτιστικής, ΤουριστικήςΑ- 
νάπτυξης Ηρακλείου (ΦΕΚ 1111/98τ.Β'). 

9. Την αρ. 4579/20.4.99 απόφαση του Γ.Γ. Περιφέρειας 
Κρήτης για την τροποποίηση της συστατικής πράξης της 
Δημοτικής Επιχείρησης Πολιτιστικής, ΤουριστικήςΑνά- 
τττυξης Ηρακλείου. 

10. Τις αρ. 260/26.5.99 και 380/19.7.99 αποφάσεις του 
Δημοτικού Συμβουλίου Ηρακλείου με τις οποίες τροπο¬ 
ποιείται η συστατική πράξη της ανωτέρω Επιχείρησης ως 
προς την επωνυμία, τους σκοπούς, τη σύνθεση των μελών 
του Διοικητικού Συμβουλίου, τη διάρκεια και τους πόρους 
της Επιχείρησης, αποφασίζουμε: 

Τροποποιούμε τηναρ. 55-259/29.7.85 απόφασητου Υπ. 
Εσωτερικών για τη σύσταση της Δημοτικής Επιχείρησης 
Πολιτιστικής Τουρισπκής Ανάπτυξης Ηρακλείου ως εξής: 

Άρθρο 1 
Επωνυμία 

Η επωνυμία της επιχείρησης ορίζεται «Δημοτική Επιχεί¬ 
ρηση Πολιτισμού Τουρισμού και Ανάπτυξης Ηρακλείου 
(Δ.Ε.Π.Τ.Α.Η.)». 

Άρθρο 2 
Σκοποί 

Διευρύνονται και αναλύονται περισσότερο οι σκοποί 
της επιχείρησης που πλέον θα καλύπτουν: 

α) Ο επιχειρηματικός τομέας κάθε μορφής επιχειρημα¬ 
τική δράση που θα συμβάλει στην αναβάθμιση της πόλης 
και θα αρμόζει στο ρόλο του δήμου, με έμφαση την αξιο¬ 
ποίηση της δημοτικής περιουσίας. Ενδεικτικά αναφέρο- 
νται η εκμετάλλευση εγκαταστάσεων και καταστημάτων 
τουρισμού και αναψυχής, χώρων στάθμευσης αυτοκινή¬ 
των, λειτουργία εμπορικών καταστημάτων και εργαστη¬ 
ρίων σχετικών με τα δημοτικά θέματα. 

β) Ο πολιτισπκός τομέας: κάθε μορφής πολιτισπκές 
δραστηριότητες και εκδηλώσεις που θα συμβάλουν στη 
βελτίωση των παρεχόμενων υπηρεσιών στον τομέα πολι¬ 
τισμού. Ενδεικτικά αναφέρονται η λειτουργία πολιτιστι¬ 
κών και πνευματικών κέντρων, πολύκεντρων νεολαίας, 
ωδείων κ.ά. μονάδων παροχής πολιτιστικής παιδείας, 
μουσικών συνόλων, καλλιτεχνικών ομάδων διοργάνωση 
εκθέσεων. 

γ) Ο αναπτυξιακός τομέας κάθε μορφής αναπτυξιακές 
δράσεις που θα συνέβαλαν στην αναβάθμιση και βελτίω¬ 
ση της ποιότητας ζωής και στην προώθηση της τοπικής 
ανάπτυξης, σε συνεργασία με τις δημοτικές υπηρεσίες 
και οργανισμούς διαχειριζόμενος μελέτες, έργα έρευνες 
και προγράμματα που αποσκοπούν στα ανωτέρω και γε¬ 
νικότερα αναλαμβάνοντας με τον προσφορότερο τρόπο 
(εκπόνηση, κατασκευή, επίβλεψη κ.λπ.) τις κατάλληλες 
ενέργειες. 

Σχεδιασμός της ορθολογικής ανάπτυξης της περιοχής 
και μέριμνα για την εφαρμογή του (π.χ. Τοπικό Αναπτυ¬ 
ξιακό Πρόγραμμα, Γεωγραφικό Σύστημα Πληροφοριών 
και Δημοτικό Κτηματολόγιο). 

Σύνταξη, υποβολή, διαχείριση και αξιοποίηση Εθνικών 
και Ευρωπαϊκών προγραμμάτων ανταγωνιστικού και ανα¬ 
πτυξιακού χαρακτήρα σε θέματα που αξιοποιούν τους 
σκοπούς του Δήμου Ηρακλείου. 

Έρευνες και απογραφικές μελέτες, καταγραφή υφι¬ 
στάμενης κατάστασης, ανάλυση προβλημάτων και τεκ¬ 
μηρίωση των δυνατοτήτων ανάπτυξης. 

Προγράμματα προστασίας και βελτίωσης του φυσικού 
και δομημένου περιβάλλοντος. 

Προγράμματα ανάπτυξης ανθρώπινου δυναμικού, κοι¬ 
νωνικής μέριμνας και καταπολέμησης του κοινωνικού 
αποκλεισμού (π.χ. προγράμματα επαγγελμ. προσ/μού, 
κατάρτισης αποκατάστασης, στήριξης αναξιοπαθούντων 
κ.α. ασθενών κοινωνικών ομάδων όπως οι ηλικιωμένοι, οι 
εργαζόμενες γυναίκες κλπ.) πάντα σε συνεργασία με τον 
υπό σύσταση δημοτικό οργανισμό κοινωνικής φροντίδας. 

Προγράμματα οικονομικής αναζωογόνησης της τοπι¬ 
κής κοινωνίας. 

Προστασία και ανάδειξη ιστορικής και πολιτισπκής κλη¬ 
ρονομιάς παράλληλα με ενέργειες τόνωσης και προβο¬ 
λής της σύγχρονης πολιτιστικής ζωής (π.χ. έκδοση πολι¬ 
τιστικού οδηγού περίπτερα πληροφόρησης κλπ.). 

Τεχνική υποστήριξη, συμβουλευτικές υπηρεσίες, ενη¬ 
μέρωση, πληροφόρηση, επιμόρφωση τοπικών φορέων 
και πολιτών σε αναπτυξιακά θέματα. 

Πρωτοβουλίες οργάνωσης, συντονισμού, συνεργασίας 
και ανταλλαγής εμπειριών με φορείς και υπηρεσίες που 
δραστηριοποιούνται στην τοπική ανάπτυξη. 

Αρθρο 3 
Διοίκηση 

Η Επιχείρηση διοικείται από ενδεκαμελές (11) Διοικητι¬ 
κό Συμβούλιο που τα μέλη του ορίζονται, μαζί με τους 
αναπληρωτές τους από το Δημοτικό Συμβούλιο, αποτε- 
λούμενο από: 

Οκτώ (8) αιρετοί εκπρόσωποι του Δ.Η. (δημοτικό συμ¬ 
βούλιο). 

Ένα (1) εκπρόσωπο κοινωνικού φορέα. 

Ένα (1) εκπρόσωπο των εργαζόμενων στην Επιχείρηση. 
Ένα (1) δημότη Ηρακλείου που έχει γνώση και πείρα 
στα θέματα της Επιχείρησης. 

Δύναται ο Πρόεδρος ή ο Αντιπρόεδρος της ΔΕΠΤΑΗ 
ύστερα από απόφαση του Δημοτικού Συμβουλίου να ορι¬ 
στεί ως διευθύνων σύμβουλος της Επιχείρησης. 

Άρθρο 4 
Διάρκεια 

Η διάρκεια της Επιχείρησης επεκτείνεται κατά 20 έτη 
από τη δημοσίευση της παρούσας σε ΦΕΚ. 

Άρθρο 7 
Πόροι 

Πόροι της Επιχείρησης είναι τα έσοδα από την άσκηση 
της Επιχειρηματικής της δράσης (εκμετάλλευση κατα¬ 
στημάτων, εγκαταστάσεων κλπ.) κάθε μορφής και παρο¬ 
χή υπηρεσιών και πώληση των προϊόντων της, τη διαχεί¬ 
ριση προγραμμάτων, μελετών, έργων κ.α., σχέδια τοπι¬ 
κής ανάπτυξης, επιδοτήσεις και χορηγίες διαφόρων 
φορέων, συγχρηματοδοτήσεις ή αυτοχρηματοδοτήσεις 
έργων και ενεργειών, ίδια έσοδα, δάνεια, κληροδοτήματα 
και κληρονομιές, εισφορές, δωρεές κλπ. επιχορηγήσεις. 
Θετικά πλεονάσματα της οικονομικής διαχείρισης της 
Δ.Ε.Π.Τ.Α.Η. μπορούν με απόφαση του Δ.Σ. να χρηματο¬ 
δοτούν και άλλες δημοτικές δράσεις. 

Κατά τα λοιπά εξακολουθεί να ισχύει η αρ. 
55259/29.7.85 απόφαση του Υπ. Εσωτερικών όπως τρο¬ 
ποποιήθηκε μεταγενέστερα με τις άρ. 29619/89,4716/91 
και 35169/93 αποφάσεις του Νομάρχη Ηρακλείου καθώς 
και με τις άρ. 18241/98 και 4579/99 αποφάσεις του Γ.Γ. 
Περιφέρειας Κρήτης. 


Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του δήμου Ηρακλείου για το 
τρέχον οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 26 Ιουλίου 1999 

Ο Γενικός Γ ραμματέας Περιφέρειας 
ΒΑΣ. ΒΑΛΑΣΟΠΟΥΛΟΣ 
-♦- 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΜΑΚΡΗ ΒΑΣΙΛΙΚΗ του Ιωάννη. 

Η ΝΟΜΑΡΧΗΣ ΑΘΗΝΩΝ 

Με την 8880/20.7.99 απόφαση της Νομάρχου Αθηνών 
χορηγήθηκε στην ΜΑΚΡΗ ΒΑΣΙΛΙΚΗ του Ιωάννη άδεια 
άσκησης επαγγέλματος Κοινωνικού Λειτουργού. 

Με εντολή Νομάρχου 

Ο Διευθυντής 
ΜΙΧ. ΜΠΟΥΜΠΑΚΗΣ 
- Φ- 

(9) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΑΡΩΝΗ ΕΛΙΣΣΑΒΕΤ του Στέλιου. 

Η ΝΟΜΑΡΧΗΣ ΑΘΗΝΩΝ 

Με την 9260/20.7.99 απόφαση της Νομάρχου Αθηνών 
χορηγήθηκε στην ΑΡΩΝΗ ΕΛΙΣΣΑΒΕΤ του Στέλιου άδεια 
άσκησης επαγγέλματος Κοινωνικού Λειτουργού. 

Με εντολή Νομάρχου 
Ο Διευθυντής 

ΜΙΧ. ΜΠΟΥΜΠΑΚΗΣ 
-♦- 

( 10 ) 

Χορήγηση άδειας ασκήσεως επαγγέλματος Κοινωνικού 
Λειτουργού στηνΣΟΥΜΠΑΣΗ ΑΝΑΣΤΑΣΙΑ του Κοσμά. 

Η ΝΟΜΑΡΧΗΣ ΑΘΗΝΩΝ 

Με την 8334/20.7.99 απόφαση της Νομάρχου Αθηνών 
χορηγήθηκε στην ΣΟΥΜΠΑΣΗ ΑΝΑΣΤΑΣΙΑ του Κοσμά 
άδεια άσκησης επαγγέλματος Κοινωνικού Λειτουργού. 

Με εντολή Νομάρχου 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

( 11 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΒΕΡΙΚΑΚΗ ΟΛΓΑ του Χαρίτωνα. 

Η ΝΟΜΑΡΧΗΣ ΑΘΗΝΩΝ 

Με την 8095/20.7.99 απόφαση της Νομάρχου Αθηνών χο¬ 
ρηγήθηκε στην ΒΕΡΙΚΑΚΗ ΟΛΓΑ του Χαρίτωνα άδεια 
άσκησης επαγγέλματος Κοινωνικού Λειτουργού. 

Με εντολή Νομάρχου 
Ο Διευθυντής 
ΜΙΧ. ΜΠΟΥΜΠΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21303 


( 12 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΣΚΛΗΚΑ ΧΑΡΙΚΛΕΙΑτου Δημητρίου. 

Η ΝΟΜΑΡΧΗΣ ΑΘΗΝΩΝ 

Με την 9713/23.7.99 απόφαση της Νομάρχου Αθηνών 
χορηγήθηκε στην ΣΚΛΗΚΑ ΧΑΡΙΚΛΕΙΑ του Δημητρίου 
άδεια άσκησης επαγγέλματος Κοινωνικού Λειτουργού. 

Με εντολή Νομάρχου 
Ο Διευθυντής 
ΜΙΧ. ΜΠΟΥΜΠΑΚΗΣ 
-*- 

(13) 

Χορήγηση άδειας λειτουργίας εργαστηρίου ακτινοθερα¬ 
πείας κατηγ. (ε) του Νοσ/μείου ΠΑΠΑΓΕΩΡΓΙΟΥ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Γ1/27684/13.7.99 απόφαση του Νομάρχη Θεσ¬ 
σαλονίκης που εκδόθηκε σύμφωνα με τις διατάξεις του 
ΝΔ181/74 και Υπ. Αποφ. ΦΕΚ 539/Β/19.7.91 /αριθμ. 14632 
(φορ.) 1416 και 422/Β/10578 χορηγήθηκε άδεια λειτουρ¬ 
γίας εργαστηρίου ακτινοθεραπείας κατηγ. (Ε) στο 
Νοσ/μείο ΠΑΠΑΓΕΩΡΓΙΟΥ. 

Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 

-Φ- 

(14) 

Επέκταση άδειας λειτουργίας ακτικολογικού εργαστηρί¬ 
ου κατηγ. (Χ-3) του Νοσ/μείου ΠΑΠΑΓΕΩΡΓΙΟΥ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Με την ΔΥ/Π/32356/13.7.99 απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
του Ν.Δ. 181/74 και Υπ. αποφ. 422/Β/10.5.78 και 14632 
ΦΕΚ 539/Β/19.7.91 χορηγήθηκε η επέκταση της άδειας 
λειτουργίας του ακτινολογικού εργαστηρίου κατηγ. (Χ-3) 
του Νοσοκομείου ΠΑΠΑΓΕΩΡΓΙΟΥ. 

Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-♦- 

(15) 

Χορηγηση άδειας ασκήσεως επαγγέλματος Κοινωνικού 
Λειτουργού στην Πούλου Σταυρούλα του Δημητρίου. 

Ο ΝΟΜΑΡΧΗΣ ΛΑΚΩΝΙΑΣ 

Με τη 3808/16.6.1999 απόφαση Νομάρχη Λακωνίας χο¬ 


ρηγήθηκε άδεια ασκήσεως επαγγέλματος Κοινωνικής 
Λειτουργού στην Πούλου Σταυρούλα του Δημητρίου. 

Ο Νομάρχης 

ΓΡΗΓ. ΑΠΟΣΤΟΛΑΚΟΣ 
-♦- 

„ , , (16) 
Χορηγηση αδειας ασκήσεως επαγγέλματος Κοινωνικού 
Λειτουργού στην Βοσκοπούλη Δέσποινα του Γεωργί¬ 
ου. 

Ο ΝΟΜΑΡΧΗΣ ΛΑΣΙΘΙΟΥ 

Με τη 27317/16.7.1999 απόφαση Νομάρχη Λασιθίου 
έχει χορηγηθεί στην Βοσκοπούλη Δέσποινα του Γεωργί- 
ου άδεια ασκήσεως επαγγέλματος Κοινωνικής Λειτουρ¬ 
γού. 

Με εντολή Νομάρχη 

Η Διευθύντρια 

Δ. ΧΡΥΣΑΝΙΔΟΥ 
- Φ- 

Αριθ. 10451 (17) 

Έγκριση τροποποίησης των κανονισμών των Αμοιβαίων 
Κεφαλαίων «ΙΝΤΕΒΝΑΤΙΟΝΑΙ ΜΙΚΤΟ ΕΣΩΤΕΡΙΚΟΥ» 
και «ΙΝΤΕΒΝΑΤΙΟΝΑΙ. ΑΝΑΠΤΥΞΙΑΚΟ ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 131/14.7.99, θέμα 13ο) 

Αφού έλαβε υπόψη: 

1. Τις διατάξεις του άρθρου 23 του Ν. 1969/91 (ΦΕΚ 
167Α) «Εταιρείες Επενδύσεων Χαρτοφυλακίου, Αμοιβαία 
Κεφάλαια, Διατάξεις Εκσυγχρονισμού και Εξυγίανσης 
της Κεφαλαιαγοράς και άλλες Διατάξεις» όπως ισχύει. 

2. Τους κανονισμούς των ανωτέρω Αμοιβαίων Κεφαλαί¬ 
ων που διαχειρίζεται η ΙΝΤΕΒΝΑΤΙΟΝΑΙ. ΑΕΔΑΚ. 

3. Την αίτηση της εταιρείας Α.Π. 9425/23.6.99 με τους 
υποβληθέντες τροποποιημένους κανονισμούς των Αμοι¬ 
βαίων Κεφαλαίων. 

4. Σχετική εισήγηση του Γ. Γκότση, αποφασίζει ομόφωνα: 
Εγκρίνει την τροποποίηση των κανονισμών των κάτωθι 

Αμοιβαίων κεφαλαίων: 

1. ΙΝΤΕΒΝΑΤΙΟΝΑΙ. ΜΙΚΤΟ ΕΣΩΤΕΡΙΚΟΥ και 

2. ΙΝΤΕΒΝΑΤΙΟΝΑΙ. ΑΝΑΠΤΥΞΙΑΚΟ ΕΣΩΤΕΡΙΚΟΥ 
σύμφωνα με τους υποβληθέντες από την ΙΝΤΕΒ- 

ΝΑΤΙΟΝΑί. ΑΕΔΑΚ τροποποιημένους κανονισμούς. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕ,ΡΑΙΑΣ λλ·κ99* 

Νικήτα 6-8 Τ.Κ. 185 31 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ - 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

Τεύχος 

Κ Α Ε. Προϋπολογισμού Κ.Α.Ε. εσοοου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Ι Ι.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 " 

70.000 » 3.500 » 

30.000 » 1-500 « 

15.000 » 750 * 

5.000 » 250 “ 

10.000 » 500 » 

3.000 >· 150 “ 

10.000 » 500 » 

250.000 » 12.500 *> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

--—-—-—-—-:-π 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποοεικτικο,ΐυ,ιμαξ,^ (—Ν^ιυιιο) ιυ υιιυιυ 

με τη φροντίδα του ^,τέ^ αναφερομένων ποσών, με τα ταχυδρομικά τέλη και μπορεί 

* Ησυ^ρο|ϊίκΓ^ετία^αχρ*ίο! α^^επηνίη Ιανουάριου και λήγει την 31π Δεκεμβρίου του Ιδίου χρόνου. Δεν 

* Α^φα διπλοτύπων, ταχυδρομικές εππαγές και χρηματικά γραμμάπα δεν γίνονται δεκτά.--- 

|-δΓΰΐτηρεσίες εξυπηρέτησης των πολιτών λειτουργούν καθημερινά οπό 08.00 έως 13^00 - \ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



